子瞻聞瘦以詩見寄次韵
作者：蘇轍
朝代：宋

paragraphs: 多生習氣未除肉，長夜安眠懶食粥。
屈伸久已效熊虎，倒掛漸擬同蝙蝠。
衆笑忍饑長杜門，自恐莫年還入俗。
經旬輒瘦駭鄰父，未信腦滿添黄玉。
海夷旋覺似齊魯，山蕨仍堪嘗菽粟。
孤船會復見洲渚，小車未用安羊鹿。
海南老兄行尤苦，樵爨長須同一僕。
此身所至即所安，莫同歸期兩黄鵠。